Diari Oficial de la Generalitat Valenciana


Sumari del DOGV 9381, del 12-07-2022 (2022/6289)

RESOLUCIÓ de 29 de juny de 2022, de la Conselleria d'Educació, Cultura i Esport, per la qual s'autoritza la modificació de l'autorització del centre privat d'ensenyaments esportius Centro de Formación de Judo y Disciplinas Asociadas, de València.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9381

Data del DOGV
:   12-07-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/6289


Data del document
:   29-06-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 29 de juny de 2022, de la Conselleria d'Educació, Cultura i Esport, per la qual s'autoritza la modificació de l'autorització del centre privat d'ensenyaments esportius Centro de Formación de Judo y Disciplinas Asociadas, de València. [2022/6289]  
Antecedents de fet  
  
Primer. Mitjançant Resolució de 23 de juny de 2020, de la Conselleria d'Educació, Cultura i Esport, es va autoritzar l'obertura i funcionament del centre privat d'ensenyaments esportius Centro de Formación de Judo y Disciplinas Asociadas, codi de centre 80625197, de València, per a la impartició dels ensenyaments següents:  
- Bloc comú i específic dels ensenyaments esportius de grau mitjà:  
  
1 cicle inicial i 1 cicle final de judo i defensa personal, amb 30 llocs escolars cada cicle.  
- Bloc comú i específic dels ensenyaments esportius de grau superior:  
1 cicle de grau superior de judo i defensa personal amb 30 llocs escolars.  
  
Segon. En data 11 d'abril de 2022, el conseller d'Educació, Cultura i Esport i el president de la Federació de Judo i Disciplines Associades de la Comunitat Valenciana, titular del centre d'ensenyaments esportius Centro de Formación de Judo y Disciplinas Asociadas, van signar conveni de col·laboració per a concordar l'oferta formativa dels ensenyaments conduents a l'obtenció dels títols oficials de tècnic esportiu i tècnic esportiu superior en l'especialitat de judo i defensa personal.  
  
  
Tercer. En data 2 de maig de 2022, la titularitat del centre privat d'ensenyaments esportius Centro de Formación de Judo y Disciplinas Asociadas va sol·licitar la modificació de la seua autorització per a impartir, únicament, el bloc específic dels ensenyaments autoritzats i, així, adequar-se al conveni esmentat de data 11 d'abril de 2022.  
  
A aquests antecedents de fet s'apliquen els següents  
  
Fonaments de dret  
  
Primer. D'acord amb l'article 4 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport i, en virtut de la delegació atorgada per Resolució de 13 d'abril de 2022, l'òrgan competent per a adoptar la present resolució és la Secretaria Autonòmica d'Educació i Formació Professional.  
  
Segon. La sol·licitud de modificació d'autorització del centre per a adequar-se al contingut del conveni de col·laboració entre la Conselleria d'Educació, Cultura i Esport i la Federació de Judo i Disciplines Associades de la Comunitat Valenciana compleix els requisits que estableix la normativa vigent, per la qual cosa resulta procedent accedir al que se sol·licita i, en conseqüència, modificar-ne l'autorització suprimint la impartició del bloc comú dels ensenyaments esportius autoritzats.  
  
De conformitat amb els antecedents de fet i fonaments de drets exposats, resolc:  
  
Primer  
Modificar l'autorització del centre docent privat que a continuació s'indica, ateses les característiques, ensenyaments i capacitat màxima que s'assenyalen:  
  
Codi de centre: 95296679  
Denominació genèrica del centre: centre privat d'Ensenyaments Esportius.  
Denominació específica del centre: Centro de Formación de Judo y Disciplinas Asociadas.  
Titularitat: Federació Valenciana de Judo i Disciplines Associades de la Comunitat Valenciana.  
Domicili: Poliesportiu Municipal de Benimaclet. C/ Daniel Balaciart, s/n.  
Localitat: València (46748)  
Província: València.  
Modificació que s'autoritza:  
Supressió del bloc comú referit als ensenyaments esportius, de manera que el centre queda configurat, íntegrament, amb la composició següent:  
- Bloc específic dels ensenyaments esportius de grau mitjà:  
1 cicle inicial i 1 cicle final de judo i defensa personal, amb 30 llocs escolars cada cicle.  
- Bloc específic dels ensenyaments esportius de grau superior:  
1 cicle de grau superior de judo i defensa personal amb 30 llocs escolars.  
  
Segon  
La present resolució tindrà efectes acadèmics a partir del pròxim curs escolar 2022-23, i s'ajustarà a la vigència del conveni esmentat més amunt.  
La present resolució donarà lloc a les corresponents inscripcions en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 29 de juny de 2022.- El secretari autonòmic d'Educació i Formació Professional (p. d. R. 13.04.2022): Miguel Soler Gracia.